Kvalifisering til A-VM i ishockey for menn 1998

Kvalifiseringen til A-VM i ishockey for menn 1998 ble avgjort av i etterkant av ishockey-VM 1997. Med utvidelsen av A-VM fra 12 til 16 lag skulle fire lag spille om de resterende to plassene i turneringen.

Kvalifisering 
For ishockey-VM 1998 ble turneringen utvidet fra 12 til 16 lag. De elleve beste lagene (Canada, Finland, Frankrike, Italia, Latvia, Russland, Slovakia, Sverige, Tsjekkia, Tyskland og USA) ved A-VM 1997 var direkte kvalifisert til A-VM 1999. Belarus vant B-VM og var dermed kvalifisert, mens Sveits (3. plass i B-VM) var automatisk kvalifisert som vertsnasjon. En provisjon ble innført så Fjernøstens beste lag kunne kvalifisere seg direkte til turneringen, så Japan (vinneren av C-VM 1997) var dermed også kvalifisert.

Norge, som endte på 12. plass i A-VM 1997 skulle dermed spille med de resterende beste tre lagene fra B-VM 1997 (Østerrike, Kasakhstan og Polen) om de siste to plassene. I kvalifiseringsturneringen i Østerrike 6.–10. november 1997 sikret Kasakhstan og Østerrike de siste to plassene.

Dermed var følgende 16 lag kvalifisert til A-VM. 12 land fra Europa, to land fra Nord-Amerika og to land fra Asia ble representert.

Kvalifisering til ishockey-VM 1998 pulje A

Kvalifiseringsturneringen ble arrangert i Klagenfurt i Østerrike fra 6. til 9. november 1997. De to beste lagene i hver gruppe kvalifiserte seg til A-VM 1998, mens de to siste lagene rykket ned til B-VM for 1998.

På turneringens første dag beseiret Kasakhstan Polen 6–1 mens Norge slo de østerrikske vertene 3–1. Erik Kristiansen gjorde sitt landslagscomeback og noterte seg for to scoringer, men Norges kritikk av dommerne for å favorisere vertene kom blant annet til uttrykk da Marius Tryggs mål ble annullert av den østerrikske måldommeren. To dager senere sørget Norge for en 3–0-seier over Polen hvor den 21-årige VM-debutanten Martin Knold scoret på et slagskudd i sin første offisielle kamp mens målvakten Robert Schistad holdt nullen og reddet et polsk straffeslag 30 sekunder før slutt. Norge var sikret avansement hvis Kasakhstan tok poeng fra Østerrike, men østerrikerne vant kveldskampen 4–2 takket være effektivt overtallsspill.

På turneringens siste dag kunne Norge sikre kvalifisering ved seier eller uavgjort mot Kasakhstan men dagen skulle vise seg å bli dramatisk. Bare 167 sekunder før slutt knuste Dmitrij Dudarev Norges automatiske status som A-nasjon, og da Tore Vikingstads skudd traff stolpen endte kampen 4–2 til kasakhene. Norge var dermed avhengig av resultatet av avslutningskampen mellom Østerrike og nedrykningsklare Polen. Norge ville forbli i A-puljen med en polsk seier eller uavgjort. Med østerriksk seier ville det være poenglikhet (4 poeng) mellom Kasakhstan, Norge og Østerrike. Kasakhstan sikret plassen med innbyrdes målforskjell på 6–6 (flere scorede mål) mens Norge og Østerrike begge hadde en innbyrdes målforskjell på 5–5. Dermed talte innbyrdes oppgjør ikke og den samlede målforskjellen i gruppen ble avgjørende tiebreaker. Norge hadde en total målforskjell på 8−5 (+3) og var avhengige av at Østerrike vant med mindre enn tre mål. Med tre mål skulle Norge og Østerrike spille en avgjørende straffeslagskonkurranse om den siste plassen. Med fire eller flere mål ville Østerrike kvalifisere seg med bedre målforskjell. Seks minutter før slutt sørget Andreas Pusnik for å ødelegge Norges mulighet for å forbli i A-VM da han satte in 4−0-målet og dermed ga Østerrike en målforskjell på 9−5 (+4), ett mål mer enn Norge.

Resultater
Alle klokkeslett er gitt i lokal tid UTC+01.00.

Statistikk

Toppscorere

Se også
VM i ishockey for menn 1998
A-VM i ishockey for menn 1998
B-VM i ishockey for menn 1998

Referanser

Litteratur

Eksterne lenker 
 
  Wayback Machine.
 
 

Ishockey-VM 1998
Ishockey i 1997
Internasjonale mesterskap i Østerrike
Ishockeyturneringer i Østerrike